kardosdrur/scandi-wiki huggingface dataset:
Hekiru Shiina

er en japansk tegnefilmsdubber og J-pop-sanger.

Shiina har skrevet kontrakt med Arts Vision, et størrer talentagentur i Tokyo,. Hun arbejdede for Sony Music Records indtil 2009. Hendes nuværende pladeselskab er Lantis.

Shiina var også den første person til at lægge stemme til Mega Man (1993-96). Hun er mest kendt for at lægge stemme til Celestia i Danganronpa: The Animation

Kendte roller 
 Elysse i Plastic Little
 Elisis/Shiida i Eden's Bowy
 Hikaru Shidou i Magic Knight Rayearth
 Pastel i Twinbee Paradise
 Yuka i Kemonozume
 Mina Toreishi i Idol Defense Force Hummingbird
 Ruri i den første InuYasha-film
 Kotomi i DNA²
 Prinsesse Shiina i The Special Duty Combat Unit Shinesman
 Dortin i Sorcerous Stabber Orphen
 Alpha i Yokohama Kaidashi Kikō
 Miles "Tails" Prower i Sonic the Hedgehog: The Movie
 Katsura Tenjōin i Yat Anshin Uchuu Ryokou
 Yamawaro i Hell Girl
 Faerie Familiar & Fairy Familiar i Castlevania: Symphony of the Night
 Yuyuko Saigyouji i Koumajou Densetsu II: Stranger's Requiem
 The Doorway Girl i Miyuki-chan in Wonderland
 Celestia Ludenberg i Dangan Ronpa: Academy of Hope and High School Students of Despair
 Mega Man i Mega Man: Upon a Star (OVA)
 Mega Man i Megaman's Close Call (CD-drama)
 Mega Man i Mega Man 7 (reklame)
 Mega Man, Cut Man, Ice Man, Heat Man, Magnet Man og Plant Man i Mega Man: The Power Battle
 Mega Man, Cut Man, Elec Man, Bubble Man, Heat Man og Plant Man i Mega Man 2: The Power Fighters
 Celestia Ludenberg i Danganronpa: The Animation
 Lisa & Jeanne d'Arc i Hetalia: The Beautiful World

Diskografi

Albums 
 1994: Shiena
 1995: Respiration (レスピレイション)
 1995: No make girl
 1996: With a will
 1998: Baby blue eyes
 1999: Face to face
 2000: Right beside you
 2001: Precious garden
 2002: Sadistic pink
 2003: 10 Carat
 2004: Wings of time
 2005: Clear sky
 2007: Rockin' of love
 2009: Rock house
 2010: For you

Kilde

Eksterne henvisningers 
 
 Officiel hjemmeside 
  
 Tamura på J-pop.com 

Sangere fra Japan
Tegnefilmsdubbere fra Japan
Personer fra Tokyo
Musikere fra Sony Music Entertainment Japan
Darkhan

Darkhan (Дархан) er hovedstaden i provinsen Darkhan-Uul i Mongoliet. Byen, der blev bygget fra 1961 og fremefter, er den tredje største by i Mongoliet. Den har i alt 74.738 indbyggere i 2010.

Referencer 

Byer i Mongoliet
Bucerotiformes

 

Bucerotiformes er en orden af fugle, der består af fire familier med i alt cirka 73 arter. Familierne var tidligere en del af ordenen Coraciiformes, men på baggrund af DNA-undersøgelser er der sket en opdeling.

Familier 
 Næsehornsfugle (59 arter)
 Hornravne (2 arter)
 Hærfugle (3 arter)
 Skovhærfugle (9 arter)

Billeder

Noter

Kilder og eksterne henvisninger 
 Gill, F & D Donsker (Eds). 2015. IOC World Bird List (v 5.1). . Arkiveret
Katedralen i San Cristóbal de La Laguna

Katedralen i San Cristóbal de La Laguna (spansk: Catedral de San Cristóbal de La Laguna) er en romersk-katolsk katedral beliggende i byen San Cristóbal de La Laguna (Tenerife, Spanien). Det er sæde for San Cristóbal de La Laguna Stift (også kendt som Tenerife Stift). Stiftet dækker provinsen Santa Cruz de Tenerife. Katedralen er også et sogn og er dedikeret til Jomfru Maria.

Historie 
I 1511 fik Alonso Fernández de Lugo, erobreren af Tenerife, bygget et lille kapel på et sted, hvor der menes tidligere at have eksisteret en begravelsesplads for de oprindelige guancher.

I 1515, blev det oprindelige kapel erstattet af en større kirke. Efter oprettelsen af stiftet, der omfatter provinsen Santa Cruz de Tenerife blev kirken ophøjet til katedral i 1819 ved dekret udstedt af pave Pius VII. Den neoklassiske facade af katedralen stammer fra 1820, mens resten er i neo-gotisk stil. Dens nuværende struktur blev bygget mellem 1904 og 1915.

Kunstværker 
Blandt inventaret kan nævnes den store barok-altertavle, fundet i et kapel i nærheden højalteret, med motiv af La Virgen de los Remedios, der er en af Jomfru Marias tituleringer. Derudover findes en prædikestol af Carrara-marmor udført af skulptøren Pasquale Bocciardo.

I domkirken er der værker af vigtige kunstnere kanariefugle: Fernando Estévez, Luján Pérez eller Cristóbal Hernández de Quintana, blandt andre.

Galleri

Eksterne kilder og henvisninger 

 San Cristóbal de La Laguna Stift 

Kirker i Spanien
Tenerife
Domkirker
Where Blue Begins

Where Blue Begins er det ottende studiealbum fra den danske sangerinde Sanne Salomonsen, der udkom i den 7. juni 1991 på Virgin Records. Det blues-orienterede cover-album blev indspillet i Memphis, Tennessee og i København. Om albummet udtalte Salomonsen, "Jeg vidste, at jeg i Memphis kunne få lov til at lave en plade med med rhythm and blues over sig, og det har jeg gerne villet i mange år. Derfor sprang jeg ud i det, jeg var vild med ideen, det var noget andet end hvad folk forventede, så bl.a. derfor gjorde jeg det."

Albummet var det andet mest solgte album i Danmark i 1991, med 144.383 solgte eksemplarer. Efterfølgende udkom albummet i Nord- og Mellemeuropa. For albummet modtog Salomonsen en Grammy for Årets danske sangerinde i 1992, ligesom hun var nomineret i kategorierne Arets danske album, Arets danske rock-udgivelse, og Arets danske hit for "Where Blue Begins". I 1994 havde albummet solgt 400.000 eksemplarer i Skandinavien, heraf over 200.000 eksemplarer i Danmark.

Where Blue Begins modtog positive anmeldelser. B.T. gav albummet seks ud af seks stjerner og skrev, "»Where Blues Begins« er så gennemført på alle leder og kanter, at pladen hæver sig langt over, hvad vi er vant til at høre fra danske kunstnere. Vokalt hæver hun sig meter højt. Den hudløshed og sensuelle undertone, hun lægger i sangene, er enestående." Anders Krag skrev for Ekstra Bladet at "Salomonsen er bedst for fuld udblæsning med et varmt rockende akkompagnement", og roste hendes vokal med ordene, "For det er stemmen, der giver de ret ordinære sange al den krop og sjæl, der gør albummet til en løfterig nydelse". Anders Rou Jensen fra Politiken skrev: "På Where Blue Begins er sproget hverken hindring eller krav, men netop blot lyde, der ligger formidabelt godt i munden på en vokalist, der så tydeligt stortrives i takt med, at tingene lykkes og lykkes og lykkes igen." Weekendavisen skrev, "Pladens ti sange viser, at Sanne Salomonsen i de rette hænder ikke bare synger lige op med, men også i sin modne og emotionelt afrundede fortolkning hyppigt overgår mange internationalt fejrede sangerinde-divaer."

Spor 

Noter
 angiver co-producer

Kilder

Eksterne henvisninger 
Where Blue Begins på Discogs

Album fra 1991
Sanne Salomonsen-album
Fredensgade

Der findes 45 gader i Danmark med navnet Fredensgade, heriblandt:

 Fredensgade (København)
 Fredensgade (Aarhus)
 Fredensgade (Hinnerup) - kendt for sin julebelysning, der hvert år tiltrækker op mod 45.000.
Tsjojbalsan

Tsjojbalsan () er den fjerdestørste by i Mongoliet. Den er hovedstad i provinsen Dornod. Byen hed tidligere Bajan Tumen (), men ændrede senere navn efter den kommunistiske leder Khorloogijn Tsjojbalsan.

Byer i Mongoliet
Dornod

Dornod (, ) er en af Mongoliets 21 provinser. Provinsen er den østligste i landet. Hovedstaden hedder Tsjojbalsan.

Eksterne henvisninger 

Provinser i Mongoliet
Mongoliets provinser

Mongoliet er opdelt i 21 provinser (mongolsk: аймаг ajmag). Hver provins er opdelt i flere distrikter (mongolsk: сум sum ). Ordet ajmag kommer fra "stammen" i det mongolske sprog og i det tyrkiske. De moderne provinser har eksisteret siden 1921. Nationens hovedstad Ulan Bator er reguleret som en selvstændig kommune adskilt fra Töv, der omslutter hovedstaden.

Provinser

Referencer 

Mongoliets geografi
Bajankhongor (provins)

Bajankhongor (, ) er en af Mongoliets 21 provinser. Hovedstaden hedder Bajankhongor (by).

Eksterne henvisninger 

Provinser i Mongoliet
Albanien ved vinter-OL 2014

Albanien deltager ved Vinter-OL 2014 i Sotji, som bliver arrangeret i perioden 7. februar til 23. februar 2014.

Medaljer

Referencer 

Lande ved vinter-OL 2014
2014
Mark Ciavarella

Mark Arthur Ciavarella Jr. (født 3. marts 1950) er en dømt forbryder og tidligere dommer i Luzerne County i Wilkes-Barre, Pennsylvania der sammen med sin medsammensvorne dommer Michael Conahan, var skyldig i Børn for penge-skandalen i 2008.

Ciavarella erkendte sig skyldig den 13 februar 2009 i misbrug af offentligt embede, skattesvindel og flere andre ting. Han havde modtaget $2,6 mio i returkommission fra Robert Powell og Robert Mericle, hhv medejer og bygherre på to private profitorienterede ungdomsfængsler. Som modydelse for returkommissionen sendte Ciavarella børn på længerevarende ophold i ungdomsfængslet.

Referencer

Eksterne links 
 Corruption Probe , The Citizens' Voice, Wilkes-Barre daily newspaper article collection
 Luzerne County Judges, The Times-Leader, Wilkes-Barre daily newspaper article collection
 Luzerne County Update Center, Juvenile Law Center

Personer fra Pennsylvania
Dømte
Dommere fra USA
Højene (Sankt Olai Sogn)

Højene er den største bydel i Hjørring, med et indbyggertal på 10.000. Højene er specielt kendt for sin lokale sportsklub, Skibsby Højene Idrætsforening.

Bydele i Hjørring
Gammel Højene

Gammel Højene er en lille bydel i Hjørring. Bydelen huser mange mennesker med høj indkomst.

Bydele i Hjørring
Østergade (København)

|

|}
Østergade er en gade i Indre By i København. Den går fra Kongens Nytorv til Amagertorv og udgør første del af Strøget regnet fra Kongens Nytorv. Den er en af Københavns centrale og mest mondæne indkøbsgader og har været gågade siden 1962.

Historie 

Østergade har sit navn, da den tidligere førte frem til den oprindelige Østerport, der var placeret, hvor det nuværende Kongens Nytorv ligger i dag. Byporten forsvandt, da byen blev udvidet nord for Gothersgade med Ny-København, og den gamle port blev erstattet af en ny port (omtrent ved den nuværende Østerport Station).

I stedet for den gamle port blev der anlagt en ny fornem plads foran Østergades afslutning: Kongens Nytorv. Østergade blev nu forbindelsen mellem Middelalderbyen og de nye fornemme gårde og adelspalæer omkring Kongens Nytorv og i Frederiksstaden. Gaden blev efterhånden en fornem handelsgade.

Ved Københavns brand i 1795 brændte den øverste sydlige ende af Østergade.

Fonnesbech blev etableret i 1847 i nummer 47. Butikken voksede sig til et stormagasin i de kommende år og i 1930'erne flyttede den til en større bygning. Den lukkede i 1970.

Den første hele butiksrude kom i 1850'erne i handskemager Thaarups vindue i Østergade 59.

I 1870 blev tobaksforretningen A.M. Hirschsprung & Sønner den første butik i København, der lå på gadeniveau i plan med fortovet, i modsætning til de tidligere butikker, der næsten alle lå et par trin oppe i en høj stueetage eller et par trin nede i en kælder.

I 1890 blev Østergade som den første gade belagt med asfalt – blandt andet for at nedbringe støjen fra hestevognskørslen på gadens brosten.

I 1913 blev en smuk renæssancebygning i Østergade, der fra 1790 havde huset Efterslægtselskabets Skole, nedrevet af grosserer A.C. Illum for at give plads til stormagasinet Illum. Nedrivningen var en af de begivenheder, der satte skub i bestræbelserne på at få en bygningsfredningslov, hvilket lykkedes i 1918.

Østergade blev 17. november 1962, som forsøg, omlagt til gågade sammen med resten af Strøget – Danmarks og en af verdens første. Forsøget blev gjort permanent i 1964.

Se også 
 Strøget

Noter

Litteratur

Eksterne henvisninger 

Gader i Indre By (København)
Gågader i København
Gustaf Svanberg

Gustaf Svanberg henviser til:
 
 Gustaf Svanberg (astronom) (1802–1882) – svensk astronom
 Gustaf Svanberg (jurist) (1839–1909) – svensk jurist
Gustaf Svanberg (astronom)

Gustaf Svanberg (født 22. januar 1802 i Värmland død 21. november 1882 i Uppsala) var en svensk astronom.

Svanberg blev 1825 docent i astronomi i Uppsala, 1829 observator og var 1842—75 direktør for observatoriet og professor i astronomi sammesteds. I 1836 indrettede Svanberg, der var en af deltagerne i den af Gauss og Weber grundede Magnetischer Verein, et magnetisk observatorium i Uppsala; observationerne er meddelte i selskabets publikationer. Det af Celsius 1730 byggede observatorium i Uppsala fik Svanberg 1854 erstattet med et mere moderne udstyret observatorium. I 1865 oprettede Svanberg en meteorologisk afdeling ved observatoriet og udgav Observations météorologiques 1855—62 à Upsal (Uppsala 1866).

Kilder 

 

Astronomer fra Sverige
Ansatte ved Uppsala Universitet
Svenskere i 1800-tallet
Personer fra Värmland
Salmonsens
Svanberg

Svanberg er et svenskt efternavn, der henviser til blandt andre:

 Gustaf Svanberg
 Jöns Svanberg
 Lars Fredrik Svanberg

Efternavne
Wangerland

Wangerland er en kommune i Landkreis Friesland i den tyske delstat Niedersachsen. Den ligger ved kysten til Nordsøen, omtrent 20 km nordvest for Wilhelmshaven, og 10 km nord for Jever. Kommunens administration ligger i landsbyen Hohenkirchen.

Geografi 

Kommunen Wangerland ligger på den nordøstlige del af halvøen Østfrisland direkte ud til Nordsøen. Mod Nord og øst har kommunen en 27 kilometer lang kystlinje. Vaderne ud for er en del af Nationalpark Niedersächsisches Wattenmeer.

Inddeling 
Kommunen består udover administrationsbyen Hohenkirchen følgende landsbyer og bebyggelser: Altgarmssiel, Förrien, Friederikensiel, Hooksiel, Horumersiel, Middoge, Minsen, Neugarmssiel, Oldorf, Schillig, Tettens, Waddewarden og Wiarden.

Eksterne kilder/henvisninger 

 Officielt websted
Koke

Jorge Resurrección Merodio (født 8. januar 1992 i Madrid) bedre kendt som Koke, er en spansk fodboldspiller, der spiller som midtbanespiller for Atlético de Madrid.

Klubkarriere

Atletico Madrid 
Som 8-årig begyndte Koke i 2000 at spille for Atlético Madrid. I 2008 debuterede han på Atlético Madrids reserveseniorhold og spillede her, til han i 2009 fik debut på førsteholdet den 19. september 2009 i 2-5 nederlaget imod FC Barcelona; Koke spillede her hele anden halvleg. Han spillede fortsat engang imellem med reserveholdet, da han stadig var ung, men dette sluttede i 2011, hvor han permanent blev førsteholdsspiller.

Den 26. februar 2011 scorede Koke sit første professionelle mål til 1-1 i et opgør imod Sevilla, som endte 2-2.

Koke blev siden 2011-12-sæsonen en vigtig spiller for sit hold. Med sit overblik og teknik var Koke at finde i startopstillingen i 38 kampe ud af 48 som blot 20-årig. Efter 2012-13-sæsonen blev han en eftertragtet spiller, bl.a. hos ligarivalerne FC Barcelona, som så ham som en mulig erstatning for Xavi. Herudover var han også i Manchester Uniteds søgelys.

Landshold 
Efter at have spillet en lang række ungdomslandskampe fik Koke sin debut på det spanske seniorlandshold i august 2013, hvor han erstattede Santi Cazorla i 78. minut imod .

Som ungdomsspiller var Koke bl.a. med til at vinde U-21 Europamesterskabet i fodbold 2013 og U/17 VM i fodbold i 2009.

Eksterne henvisninger 
 
 Goal.com | Spillerinfo 

Fodboldspillere fra Spanien
Fodboldspillere fra Atlético Madrid
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Zetel

Zetel er en kommune i Landkreis Friesland i den tyske delstat Niedersachsen. Den ligger omkring 15 km sydvest for Wilhelmshaven og 12 km vest for Varel.

Geografi 
Mod nordøst grænser Zetel ved Idagroden med en smal stribe til havbugten Jadebusen. Den ældre del af byen Zetel ligger på en gestryg, der længere mod nord går ud i marsken. Både i øst og vest i kommunen er der større skovområder. Den sydvestlige del ar domineret af moser.

Nabokommuner 
Zetels nabokommuner er Bockhorn mod øst, Sande mod nord, Friedeburg mod vest og Uplengen mod syd. Oldenburg ligger ca. 40 kilometer mod sydøst og Emden ca. 50 kilometer mod sydvest.

Inddeling 
Kommunen består ud over hovedbyen Zetel, af følgende landsbyer og bebyggelser

Eksterne kilder/henvisninger 

 Officielt websted
José María Giménez

José María Giménez de Vargas (født 20. januar 1995 i Toledo, Canelones) er en uruguayansk fodboldspiller, der spiller som forsvarsspiller for La Liga-klubben Atlético Madrid.

Klub karriere

Danubio FC 
Giménez fik sin debut som professionel fodboldspiller den 17. november 2012 i et 2-0 nederlag i Primera División Uruguaya imod Club Atlético River Plate, hvor Giménez spillede alle 90 minutter.

Giménez spillede 1 sæson (2012/13 sæsonen) som professionel, inden hans talent blev spottet. Han blev nemlig købt af et spansk hold. Han nåede i alt at spille 16 ligakampe for klubben.

Atlético Madrid 
Den 25. april 2013 blev det offentliggjort, at Giménez havde skrevet kontrakt med Atlético Madrid. Giménez kostede klubben 1 million euro.

Giménez fik sin debut for Atlético Madrid og også sin La Liga debut den 14. september 2013, hvor han startede inde i 4-2 hjemmesejren over UD Almería.

Eksterne henvisninger 
 José María Giménez på transfermarkt.co.uk
 José María Giménez på footballtop.com
 José María Giménez på uefa.com

Fodboldspillere fra Uruguay
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Atlético Madrid
Lille Kongensgade

Lille Kongensgade har flere betydninger:

 Lille Kongensgade (København) – en gade i København
 Lille Kongensgade (Aalborg) – en gade i Aalborg

Se også 
 Store Kongensgade
 Ny Kongensgade
Lille Kongensgade (Aalborg)

Lille Kongensgade er en gade i det centrale Aalborg, der løber parallelt med Østerågade fra Nytorv til Slotspladsen. 

Gaden blev anlagt i 1600-tallet på arealer vest for voldgraven om Aalborghus, der var ejet af kongen.

Referencer 

Gader i Aalborg
Theodor Løgstrup

Jens Theodor Nikolai Løgstrup (10. juni 1853 i Randers – 21. august 1933 i Odense) var en dansk præst.

Løgstrup blev student fra Randers Statsskole i 1871 og blev herefter cand. theol. i 1877. Fra 1880-90 var han sognepræst i Helligsø i Aalborg Stift. I 1886 blev han medlem af bestyrelsen for Det Danske Missionsselskab, og i perioden 1889-1908 var han selskabets sekretær. Fra 1908 virkede han som sognepræst i Nyborg Sogn. Han tog sin afsked i 1923. Han var Ridder af Dannebrog.

Han har bl.a. skrevet Den nyere danske Mission blandt Talmulerne (1885), Nordisk Missionshaandbog (1889), Nordiske Missionærer (1893), Samvittigheden, et etisk Forsøg (1894), Vor Mission (3. udgave 1897), Missionslæsning (1900), Det danske Missionsselskabs Historie (1905, ny udgave 1907) og Bibelordbog til Ny Testamente (1928).

Kilder 

 
 
 
 

Personer fra Randers
Præster fra Danmark
Danskere i 1800-tallet
Danskere i 1900-tallet
Faglitterære forfattere fra Danmark
Riddere af Dannebrog
Salmedigtere fra Danmark
Studenter fra Randers Statsskole
Ernie Wilkins

Ernest Brooks Wilkins Jr. (20. juli 1922 – 5. juni 1999) var en amerikansk jazzarrangør og -komponist, der også spillede tenorsaxofon. Han er bedst kendt for sit arbejde sammen med Count Basie. Han skrev også numre til Tommy Dorsey, Harry James, og Dizzy Gillespie. Ud over at komponere, var han også musikalsk leder på album med Cannonball Adderley, Dinah Washington, Oscar Peterson, og Buddy Rich. I 1981 modtog han Ben Webster Prisen.

Tidlige karriere 
Wilkins blev født i St. Louis, Missouri. I sin tidlige karriere spillede han i et militærband før han sluttede sig til Earl Hines' sidste big band. I 1951 begyndte han at arbejde sammen med Basie. Efter 1955 gik han over til at lave free-lance-arbejde som jazzarrangør og -komponist, da han var meget efterspurgt på den tid. Hans succes mindskedes i 1960'erne, men steg igen efter han arbejdede sammen med Clark Terry. Dette ledte til en europatour.

Sidste år i Danmark 
Til sidst slog Wilkins sig ned i København, hvor han levede resten af sit liv. I København dannede han Almost Big Band så han kunne komponere til et band han selv havde bestemt sammensætningen af. Ideen var delvist inspireret af hustruen Jenny. København havde en levende jazzscene med adskillige lovende jazzmusikere.

Referencer 

Jazzmusikere fra USA
Saxofonister fra USA
Personer fra Missouri
Modtagere af Ben Webster Prisen
Michael Conahan

Michael Conahan (født 21. april 1952 i Hazleton, Pennsylvania) er en tidligere dommer fra Luzerne County, Pennsylvania, som sammen med sin medsammensvorne dommer Mark Ciavarella var skyldig i Børn for penge-skandalen i 2008.

Conahan brugte sin indflydelse på amtets budget til at stoppe midlerne til ungdomsfængslet og indvilligede i i stedet at sende unge mennesker til en privat institution. Han er anklaget for, mod belønning, at have indvilliget i at generere mindst 1,3 millioner dollars i årlige omkostninger, der kunne faktureres til det offentlige. Han erklærede sig oprindeligt skyldig i disse anklager, men har senere trukket sin tilståelse tilbage. Han blev efterfølgende, sammen med Ciavarella, anklaget for pengevask, svig og pengeafpresning. Han endte med at erkende sig skyldig på ny og blev idømt 17,5 års fængsel samt en bøde på 874.000 dollars.

Biografi 
Conahan blev født 21. april 1952 i Hazleton, Pennsylvania. Han gik på Temple University, hvorfra han fik sin juraeksamen. Han tjente som dommer fra 1994 til 2008.

Referencer 

Dommere fra USA
Dømte
Choker

En choker er en manuel eller automatisk koldstartsanordning, som man kan justere benzin/luftblandingen med i ældre biler med karburatormotor. Navnet choker kommer af, at man med et spjæld i karburatoren reducerer luftmængden i benzin/luftblandingen og dermed øger mængden andelen af benzin, hvilket letter koldstart. Chokeren skal kun benyttes indtil motoren bliver driftsvarm, og skal derefter skubbes helt ind. Hvis man kører for længe med chokeren tilsluttet, kan motoren begynde at gå ujævnt og eventuelt gå i stå, når tændrørene bliver gennemblødte. For meget benzin i længere tid kan brænde motoren sammen, da motorolien fortyndes.

Ældre biler med karburatormotor havde normalt en chokerknap på instrumentbrættet eller ved gearstangen i gulvet. Den skulle trækkes ud ved koldstart og skubbes ind, når motoren blev driftsvarm. Volvo 240 og 740 havde denne konstruktion helt frem til modelår 1987. Fra 1960'erne og frem fik mange biler i stedet en automatisk choker, som aktiveredes ved at trykke speederen en gang helt i bund, inden bilen blev startet. En termostat i karburatoren deaktiverede automatisk chokeren, når motoren blev driftsvarm.

Selve funktionen i chokeren består i, at et spjæld reducerer mængden af luft som suges ind i karburatoren og dermed giver en "federe" blanding (mere benzin end luft). Visse karburatorer, som f.eks. Zenith-Stromberg og SU, har i stedet for et brændstofmundstykke som flytter sig i forhold til karburatorens nål, og på den måde styrer blandingen.

Moderne modsvarigheder 
Benzinindsprøjtningssystemer har i lang tid haft "koldstartsventiler", som tilfører ekstra benzin når motoren er kold. Alle moderne bilmotorer har også en eller anden form for lambdasonde, som reducerer udstødningsgassernes syreindhold. De kan derfor selv styre benzinmængden, så den tilpasses til lufttemperaturen, motorens temperatur, lufttryk og andre faktorer.

Motordele
Vestfrisiske Øer

Vestfrisiske Øer (nederlandsk: Waddeneilanden) er en øgruppe i Nordsøen ud for den hollandske kyst. Mellem øerne og kysten ligger Vadehavet. De største øer, som også er beboede, er Texel, Vlieland, Terschelling, Ameland og Schiermonnikoog. De øvrige øer er ubeboede. Øerne har stor naturværdi og er også vigtige for det hollandske turisterhverv.

Se også 
 De Frisiske Øer
 Nordfrisiske Øer
 Østfrisiske Øer

Eksterne kilder/henvisninger 

 De nederländska nordsjööarna